Torna la campanya “Tot són beneficis”
24 de setembre 2018

![](/media/0nzpegw4/37-contenedor-organica_cuerpo.jpg)  

Després del parèntesi estival, torna la campanya “Tot són beneficis”. Esta iniciativa de la regidoria de Medi Ambient de l’Ajuntament de Sagunt s’ha posat en marxa per informar a la població sobre el funcionament dels nous contenidors, els quals ja es troben al carrer per recollir les restes de matèria orgànica, i per conscienciar tota la població sobre la necessitat de la separació en origen per complir la llei i preservar el medi ambient.

  

En esta nova temporada, un equip d’educadors ambientals treballarà intensivament amb els centres educatius, desenvolupant tallers adients a cada nivell formatiu. L’objectiu és explicar als alumnes de primària i secundària com funciona la recollida de residus, quins són els diferents tipus de residus, com poden reduir-ne la quantitat, i què és cicle de la matèria orgànica.

​  

![](/media/5uckqfz0/37-cubos_basuraorganica.jpg)  

Alhora, s’informarà la ciutadania i es repartiran poalets. Tots els dimecres de 17 a 20 hores al Casal Jove, i els dijous a la mateixa franja horària en el Consell Agrari. També hi haurà un punt informatiu al carrer tots els dilluns, dimarts i divendres de vesprada en la plaça Concòrdia, el Triangle Umbral i la glorieta del Cronista Chabret, on es realitzaran xerrades de 18 a 20 hores.

  

A més a més, qualsevol associació o grup de veïns, pot sol·licitar una xerrada sobre residus, un taller infantil o una visita a la planta de tractament de residus d’Algímia. La informació sobre les activitats, es publicarà a la pàgina de facebook del departament de Medi Ambient i a Onda Cero. 

  

També es pot sol·licitar informació escrivint al correu totsonbeneficis@gmail.com o telefonant al 605 29 09 28​

*   [](http://www.facebook.com/sharer.php?u=https://aytosagunto.es/va/actualitat/torna-la-campanya-tot-son-beneficis/ "Facebook")
*   [](http://twitter.com/share?url=https://aytosagunto.es/va/actualitat/torna-la-campanya-tot-son-beneficis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-la-campanya-tot-son-beneficis/ "Linked In")
*   [](mailto:?body=https://aytosagunto.es/va/actualitat/torna-la-campanya-tot-son-beneficis/)